Anders Due er meldt klar, mens Karim Zaza er tvivlsom til fredagens kamp på udebane mod Silkeborg I.F.

I seneste kamp mod Esbjerg, måtte Anders Due udgå med en skade. Ifølge AaB er han blevet den kvit. Karim Zaza er derimod tvivlsom, men alligevel udtaget. - Defensivt skal vores presspil, organisation og kompakthed stå sin prøve, men offensivt ser vi også vores muligheder. Vi har mange spillere med scoringspotentiale, og vi kan ligesom Silkeborg ændre strategi undervejs, siger cheftræner Kent Nielsen i en pressemeddelelse fra AaB. Kent Nielsen har udtaget følgende 19 navne: 1 Karim Zaza, 3 Kjetil Wæhler, 4 Lasse Nielsen, 5 Kenneth Emil Petersen, 6 Louay Chanko, 7 Anders Due, 9 Thomas Augustinussen, 10 Jeppe Curth, 11 Morten Duncan Rasmussen, 15 Dennis Marshall, 16 Kasper Bøgelund, 17 Chris Rolfe, 18 Lucas Andersen, 21 Kayke, 22 Nicolai Larsen, 28 Michael Lumb, 29 Nicklas Helenius, 30 Mathias Wichmann og tredjemålmand Simon Sloth. Rasmus Würtz har karantæne, mens skadeslisten omfatter Patrick Kristensen, Ronnie Schwartz, Ibekwe Chijioke og Marcus Tracy.